Па словах начальніка аддзела працы і занятасці насельніцтва Алены Галіеўскай, сёння, як і ў былыя гады, запатрабаваны ў асноўным спецыялісты рабочых прафесій: вадзіцелі аўтамабіляў, будаўнікі і г.д. Але ў апошні час адзначаецца попыт і на такіх работнікаў, як машыністы чыгуначнабудаўнічых машын, машыністы і памочнікі машыністаў цеплавозаў, манцёры і абходчыкі пуцей. Асабліва недахоп высокакваліфікаваных спецыялістаў адчувае вагонабудаўнічы завод. Яму патрэбны як інжынеры вузкіх спецыяльнасцей, так і нізкааплачваемыя работнікі. Шэраг іншых арганізацый мае патрэбу ў прыбіральшчыках службовых памяшканняў, разам з імі — аператараў кацельных. З года ў год недахоп кадраў і ў аддзеле культуры: у клубах нестае акампаніятараў, музыкальных кіраўнікоў народных калектываў.